A második világháború alatt a Tarcal-hegység soha nem került teljesen német ellenőrzés alá, mivel a partizánok tevékenységének egyik színhelye volt; ennek emlékét viseli a Partizánok útja és a szerémi partizánok Ürögi-hágón 1951-ben felállított, Sreten Stojanović tervezte emlékműve. Jugoszlávia NATO-bombázása is okozott károkat 1999. április 21-én és május 30-án, az ürögi hágón álló tévétorony mellett több kolostorban is. 2000-ben a hegyen gyilkolták meg Slobodan Milošević utasítására Ivan Stambolićot.